પારિકરે વધુમાં જણાવ્યું હતું કે જો આવતી કાલે સમગ્ર દુનિયા શાકાહારી બની જશે તો શાકભાજીના ભાવ એટલા બધા વધી જશે કે લોકોને તે પરવડશે નહીં અને લોકોને ખાવા માટે ખોરાક નહીં મળે. મનોહર પારિકરે વધુમાં જણાવ્યું હતું કે હું બાળપણથી આરએસએસ સાથે સંકળાયેલો છું અને હું તમને ખાતરી આપું છું કે દાદરી હત્યાકાંડને આરએસએસ સાથે કોઇ જ નિસબત નથી. સંરક્ષણ પ્રધાને વધુમાં જણાવ્યું હતું કે તેમનું મંત્રાલય લશ્કરમાં મહિલાઓને લડાયક ભૂમિકા સોંપવા પર ગંભીરતાથી વિચારી રહ્યું છે. મહિલાઓને કેવા પ્રકારની લડાયક ભૂમિકા સોંપી શકાય તે અંગે વિચારણા ચાલી રહી છે.